Diari Oficial de la Generalitat Valenciana


Sumari del DOGV 3667, del 17-01-2000 (1999/10854)

Notificació de la resolució de la sol·licitud d’habilitació professional com a higienista dental.
-------------------------------------------------------------------------------------------------

### Dades del document

Número de DOGV
:   3667

Data del DOGV
:   17-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/10350


Organisme emissor
:   Conselleria de Sanitat

Tipus de document
:   Anunci

Notificació de la resolució de la sol·licitud d'habilitació professional com a higienista dental. [1999/A10853]
  
Segons que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, com que no s'ha pogut notificar de manera personal i directa a la senyora María del Carmen López Palazón la resolució dictada pel conseller de Sanitat el 31 de maig de 1999, referida a la seua sol·licitud d'habilitació professional com a higienista dental (expedient HD00062/1999), es notifica ara mitjançat la publicació en el Diari Oficial de la Generalitat Valenciana.
  
«Vist l'expedient referit més amunt, instruït per aquesta Conselleria de Sanitat de la Generalitat Valenciana a instància de la senyora María del Carmen López Palazón, que va sol·licitar que és valorada la documentació que va presentar a l'efecte relacionat amb l'habilitació professional com a higienista dental.
  
Vistos la directiva 92/51/CEE, de 18 de juny de 1992 (DOCE de 24.07.1992), que estableix un altre sistema general de reconeixement de formacions professionals, i el Reial Decret 1396/1995, de 4 d'agost (BOE de 18.08.1995), que transporta al dret nacional aquesta directiva, modificat pel Reial Decret 1.754/1998, de 31 de juliol (BOE de 07.08.1998), l'annex IV del qual, modificat, inclou aquesta professió en l'àmbit d'aplicació de la directiva.
  
Vista la disposició transitòria de la Llei 10/1986, de 17 de març (BOE de 20.03.1986), sobre odontòlegs i altres professionals relacionats amb la salut dental, que contempla l'acreditació fefaent de l'exercici d'activitats professionals com a requisit per al reconeixement de determinades professions, desplegada per la disposició transitòria primera del Reial Decret 1.594/1994, de 15 de juliol (BOE de 08.09.1994), per l'Ordre del Ministeri de la Presidència de 14 de maig de 1997 (BOE de 19.05.1997), i per la Resolució de 12 de juny de 1998, de la Subsecretaria del Ministeri de Sanitat i Consum (BOE de 27.07.1998), que estableix els requisits i els criteris per a l'habilitació professional i l'expedició de la certificació adient.
  
Vist que no s'ha aportat a aquest expedient la documentació que acredite el requisit de l'exercici professional exigit anterior al 9 de setembre de 1994, que la normativa esmentada requereix per a l'expedició directa.
  
Vista la competència d'aquesta conselleria per a l'acreditació de la formació professional esmentada segons que indiquen l'annex V.II de l'esmentat Reial Decret 1.396/1995, modificat, i el Decret 13/1999, del president de la Generalitat Valenciana, de 30 de juliol (DOGV núm. 3.551, de 02.08.1999), pel qual assigna competències a les conselleries, en relació amb els articles 1, 2 i 5 del Decret Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat, es dicta la següent resolució:
  
Denegar el que sol·licita la senyora Maria de Carmen López Palazón respecte a l'habilitació professional com a higienista dental, perquè no ha acreditat l'exercici professional exigit anterior al 9 de setembre de 1994.
  
Que es notifique la present resolució a la interessada.
  
València, 31 de maig de 1999.- El conseller de Sanitat: Joaquín Farnós Gauchía.»